Furusato

Japoniako haur-kanta ospetsua da. Teiichi Okanok konposatu zuen 1914an; hitzak Tatsuyuki Takanok idatzi zituen. Japoniako gobernuak irakatsi beharreko abestien artean sartu zuen hezkuntza sistema publikoan, eta duela gutxi jaso da Nihon no Uta Hyakusen izeneko abesti herrikoien bilduman. 

 Gaia 
Nahiz eta japonierazko furusato hitza "jatorrizko lurraldearen", "jaioterriaren" edo "antzinako etxearen" baliokidea izan eta Takanoren jaioterria Nakano izan (Naganoko prefekturan), letrak ez dirudi leku jakin bati erreferentzia egiten dionik.Horren ordez, bere jaioterritik urrun lan egiten duen pertsona bat da abestiaren protagonista, eta bere jaioterriko mendi eta ibaiekiko nostalgia adierazten du.

 Historia 
1970eko hamarkadara arte egileen izenak ezezagunak ziren, baina 1992tik aurrera Teiichi Okano eta Tatsuyuki Takano izenak abestian inprimatuta agertzen dira eskolako musika-liburuetan.

Naganoko 1998ko Neguko Joko Olinpikoen amaiera-ekitaldian interpretatu zen, eta, 2014an, abestiaren ehungarren urteurrena ospatzeko, Saito Kinen Festival Matsumoton (2015etik Seiji Ozawa Matsumoto Festival, OMF) orkestra-akonpainamendua zuen haur-abesbatza batek interpretatu zuen Naganon, Seiji Ozawaren zuzendaritzapean.

2014an Il Divo taldeak Japonian zehar eginiko biran, abestiaren bertsioa egin zuen. Abestia 2014ko abenduaren 1an plazaratutako Live in Japan musika-diskoan jaso zuten.https://web.archive.org/web/20150910100217/http://www.ildivo.com/es/news/il-divo-anuncia-el-lanzamiento-de-%E2%80%98live-japan%E2%80%99-un-cddvd-en-edici%C3%B3n-deluxe

 Hitzak 
Kanji Hiragana  Rōmaji  Itzulpena兎追いし　彼の山  小鮒釣りし　彼の川  夢は今も　巡りて  忘れ難き　故郷

如何にいます　父母  恙無しや　友がき  雨に風に　つけても  思ひ出づる　故郷

志を　果たして  いつの日にか　帰らん  山は靑き　故郷  水は淸き　故郷うさぎおいし　かのやま  こぶなつりし　かのかわ  ゆめはいまも　めぐりて  わすれがたき　ふるさと

いかにいます　ちちはは  つつがなしや　ともがき  あめにかぜに　つけても  おもひいづる　ふるさと

こころざしを　はたして  いつのひにか　かえらん  やまはあおき　ふるさと  みずはきよき　ふるさとusagi oishi ka no yama  ko-buna tsurishi ka no kawa  yume wa ima mo megurite  wasuregataki furusato

ika ni imasu chichi haha  tsutsuganashi ya tomogaki  ame ni, kaze ni tsukete mo  omoi izuru furusato

kokorozashi o hata shite  itsu no hi ni ka kaeran  yama wa aoki furusato  mizu wa kiyoki furusatoUntxien atzetik nenbilen mendi hartan.  
Arraintxoak harrapatzen nituen ibai hartan. 
Gaur egun ere amets haiek itzultzen dira. 
Ezin dut nire jaioterria ahaztu.

Aita, ama, ondo zaudete? 
Nire betiko lagunak ondo egongo dira? 
Euria erortzen denean eta haizeak jotzen duenean ere, 
nire jaioterriko oroitzapenak azaleratzen dira.

Egunen batean, nire ametsak egia bihurtu ditudanean, 
itzuliko naiz.  
Mendiak berdeak diren tokira, nire jaioterrira.  
Urak garbi diren tokira, nire jaioterrira.

 Erreferentziak 

 Kanpo estekak 
 Abestia Youtuben.

Kategoria:1914ko abestiak
Kategoria:Japoniako abestiak
Kategoria:Haur kantak